Marja Aarnipuro

Marja Aarnipuro (s. 8. kesäkuuta 1960 Haukipudas) on suomalainen toimittaja ja kirjailija. Hän on työskennellyt vuodesta 2011 Apu -lehden päätoimittajana ja julkaissut tietokirjat Rintasyöpävuosi (Teos 2011) ja samaa aihetta jatkavat Rintasyövän jälkeen (Teos 2014) ja Rintasyöpämatka (Docendo 2018). Kesäkuussa 2017 häneltä ilmestyi esikoisdekkari Maakellarin salaisuus (CrimeTime). Tämän jälkeen hänen kirjoittamassaan Kaarina Riikonen ratkaisee -dekkarisarjassa ovat ilmestyneet seuraavat teokset: Ikäneidon testamentti (CrimeTime 2018), Syöpälääkärin kuolema (CrimeTime 2019), Ottopojan kohtalo (CrimeTime 2020), Surmamäen kirous (CrimeTime 2021) ja Luolamiehen mysteeri (CrimeTime 2023).

Haukiputaalta kotoisin oleva Aarnipuro opiskeli valtio-oppia Helsingin yliopistossa.

Lähteet

Suomalaiset päätoimittajat
Suomalaiset kirjailijat
Vuonna 1960 syntyneet
Elävät henkilöt